Мария С. Горняк

Мария С. Горняк (*9. новембер 1935—†27. марец 2018), поетеса, авторка стихох за композициї.

 Биоґрафия 

Мария Скубан народзела ше 9. новембра 1935. року у Коцуре. Оцец Єфрем и мац Юла. Мария мала штирох братох: Йовґена, Василя, Єфрема и Дюру. У Коцуре Мария Скубан  закончела основну школу и нїзшу ґимназию зоз малу матуру. Понеже нє мала условия за предлуженє школованя, почала робиц як административни службенїк перше у тедишнєй Скупштини општини Коцур по 1957. рок, а 1958. року прешла на службу до Землєдїлскей задруґи, тиж у Коцуре.  

Мария Скубан ше 1960. року преселєла до Нового Саду и почала робиц у Державним архиве Войводини, на Петроварадинскей твердинї. 

У медзичаше Мария Скубан ше одала за Кирила Горняка. У малженстве мали трох синох: Владу, Михала и Миколу.

У 1961. року вона прешла на длужносц административного службенїка до Институту за плюцово хороти у Сримскей Каменїци, дзе остала по 1985. рок, кед пошла до пензиї. Як пензионерка жила у Сримскей Каменїци.

 Поетска творчосц 
Мария Горняк почала писац писнї ище як школярка нїзшей ґимназиї, а перша єй писня, под насловом Мацери, обявена 1952. року у Пионирскей заградки. Зоз поезию ше интензивнєйше почала занїмац после преселєня до Нового Саду. Найвецей писнї обявйовала у Пионирскей заградки и Литературним слове, а найвецей тексти за компонованє написала у сотруднїцтве зоз Маґдалену Горняк Лелас, котра на нїх написала музику. Мария Горняк написала 21 текст на котри зложена музика и тоти композициї виведзени на Червеней ружи и Ружовей заградки.

Мария Горняк нар. Скубан умарла у Сримскей Каменїци 27. марца 2018, у своїм 83. року живота.

Композициї  за хтори текст написала  Мария Горняк
+ Червена ружа  У народним духу Рок Наслов писнї Автор музики1995.Писнї нашо Маґдалена Горняк-Лелас1996.Руски валали и поля" 2002.Руски сукнї" 2006. Весела дзивка " Червене пупче Рок Наслов писнїАвтор музики1995.Розлука з дзецинством Маґдалена Горняк-Лелас1995.Шмели кавбой"1995.Канджурка "1998.Глїняни кантички "2002. Перши шнїг "2004.Баба на ролерох "2008.На пойдзе "2010.Наташов пшичок "1998.Весели витрикЛюбомир Загорянски Ружова заградка Рок Наслов писнїАвтор музики1992.Грайце гудаци Йовґен Надь1994.Писмо мацери Йовґен Надь1994.Била ружа  Маґдалена Горняк-Лелас1995.На танцу "1997.Витор слизи сцера "2002. Чуєм це, мамо  "2002.Нє плач, виолино "2010.При старей студнї " 
 Литература 
 Руски християнски календар 2019. рок, бок 223
 Вонкашнї вязи 
 Умарла Мария Горняк, Рутенпрес, 28. марец 2018
 Мария С. Горняк (биоґрафия и список текстох за композициї), Червена ружа 1962-2011, Том II, Завод за културу войводянских Руснацох, Нови Сад, 2014., б. 493

Катеґория:Руснаци у Сербиї
Катеґория:Коцурци
Катеґория:Поета
Катеґория:9. новембер
Катеґория:Народзени 1935
Катеґория:27. марец
Катеґория:Умарли 2018